cyanic-selkie/wikianc huggingface dataset:
Siren (σειρά βιντεοπαιχνιδιών)
Το Siren είναι σειρά βιντεοπαιχνιδιών επιβίωσης τρόμου που δημιουργήθηκε από τον Κεϊτσίρο Τογιάμα και αναπτύσσεται από την εταιρία Project Siren. Περιλαμβάνει παιχνίδια που έχουν ως βάση την αφήγηση ιστοριών πολλών χαρακτήρων και την αποφυγή τρομακτικών τεράτων που περιπλανούνται ελεύθερα παντού. Το Siren, μέχρι το τρίτο παιχνίδι, ως προς την κίνηση των χαρακτήρων, είναι εμπνευσμένο από τη σειρά Project Zero. Στο Siren ο παίκτης πρέπει να τους αποφύγει με διαφορετικούς τρόπους τους εχθρούς, όπως αντιπερισπασμός, είδη όπλων για πολλαπλά χτυπήματα, συγκεκριμένα πιστόλια και τουφέκια για ποιο αποτελεσματικό στόχο ζημιάς. Στα τρία παιχνίδια της σειράς υπάρχει επίσης η ικανότητα Sightjack, μια ψυχική δύναμη που επιτρέπει στον παίκτη την κατεύθυνση των τεράτων ζόμπι, αλλά και των συμμάχων.
Πλέι-Οφ NBA 1966
Εξωτερικοί σύνδεσμοι
1966 Πλει-Οφ
Siren (σειρά βιντεοπαιχνιδιών)
Forbidden Siren (2003)
Η Σειρήνα βρίσκεται σε ένα ιαπωνικό χωριό που ονομάζεται Hanuda/Χανούντα, με ισχυρές θρησκευτικές πεποιθήσεις στην περιοχή, οι ντόπιοι ήθελαν να κρατήσουν την Hanuda για τον εαυτό τους, και να την αποκόψουν από τον έξω κόσμο. Μετά τη διακοπή της τελετουργίας κοντά στη Hanuda λόγω σεισμού, το χωριό ταλαντεύεται μεταξύ του χρόνου και του χώρου, με μια άπειρη κόκκινη θάλασσα να αντικαθιστά το ορεινό έδαφος. Η ουσία της ιστορίας επικεντρώνεται στις προσπάθειες του Hisako Yao, τον αρχηγό της τοπικής θρησκείας, να αναστήσει ένα θεό μέσα από μια τελετή. Ο τίτλος Siren σημαίνει κάλεσμα του θεού, καλώντας τους κατοίκους Hanuda να βυθιστούν στην κατακόκκινη θάλασσα, δημιουργώντας έτσι έναν στρατό από νεκροζώντανα πλάσματα με το όνομα Shibito. Το παιχνίδι παίζεται από την προοπτική 10 χαρακτήρων που προσπαθούν να σταματήσουν την δημιουργία των τεράτων και του θεού τους, οι οποίοι έχουν ως σκοπό την κυριαρχία του κόσμου.
Siren: Blood Curse (2008)
Το Siren: Blood Curse περιλαμβάνει νέους χαρακτήρες οι οποίοι εμπλέκονται στις υπερφυσικές δυνάμεις γύρω από το χωριό Hanuda/Χανούντα της Ιαπωνίας. Ο κύριος πρωταγωνιστής είναι ο Howard Wright, ένας Αμερικανός μαθητής λυκείου ο οποίος καταφτάνει στην Hanuda επειδή είχε λάβει ένα μυστηριώδες μήνυμα ηλεκτρονικού ταχυδρομείου. Σε διάφορα σημεία στο παιχνίδι, συναντά τα μέλη του αμερικανικού τηλεοπτικού συνεργείου: Sam Monroe, ένας πολιτιστικός ανθρωπολόγος και καθηγητής πανεπιστημίου, την Melissa Gale, τηλεοπτική παρουσιάστρια και πρώην σύζυγός του Sam, και η Bella Monroe, η δεκάχρονη κόρη του Sam και της Melissa, και τον Sol Jackson ο κάμεραμαν. Συναντά επίσης την Miyako, μια κοπέλα που θέλει να ξεφύγει από την Hanuda, τον Seigo Saiga, ένα γιατρό του τοπικού νοσοκομείου Saiga που μπορεί να μιλήσει αγγλικά, και την Amana, μια αμνησιακή από την Καύκασο. Το παιχνίδι ακολουθεί μια τρομαχτική ταινία των διασυνδεδεμένων χαρακτήρων που προσπαθούν να επιβιώσουν από το καταραμένο χωριό σε μια απομακρυσμένη περιοχή της Ιαπωνίας. Το Siren: Blood Curse δεν είναι η συνέχεια των προηγούμενων παιχνιδιών της σειράς, όμως έχει κάποια γνωρίσματα από το πρώτο παιχνίδι, με διαφορετικούς χαρακτήρες.
Εξωτερικοί σύνδεσμοι
Κατηγορία:Siren Κατηγορία:Βιντεοπαιχνίδια με παράλληλα σύμπαντα Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια τρόμου Κατηγορία:Βιντεοπαιχνίδια με ζόμπι Κατηγορία:Δολοφονία στη μυθοπλασία Κατηγορία:Σειρές βιντεοπαιχνιδιών Κατηγορία:Θυσίες στη μυθοπλασία
Ευγενία Αρβανίτη-Πρεβεζάνου
Η Ευγενία Αρβανίτη-Πρεβεζάνου είναι Ελληνίδα πολιτικός, που είχε εκλεγεί βουλευτής Αττικής το 2012 με το κόμμα των Ανεξάρτητων Ελλήνων. Είναι επικοινωνιολόγος, ερευνήτρια, ακτιβίστρια και συγγραφέας.
Βιογραφία
Γεννήθηκε στο Μεσολόγγι Αιτωλοακαρνανίας. Διαθέτει μεταπτυχιακό στις κοινωνικές επιστήμες και είναι πτυχιούχος του τμήματος Διεθνών Σχέσεων και Πολιτισμού του Παντείου Πανεπιστημίου. Αποφοίτησε επίσης, ως Αξιωματικός Πλοίαρχος - Αρχηγός Τάξης Γυναικών, από την Α.Δ.Σ.Ε.Ν. Ασπροπύργου. Έχει εκπαιδευτεί στην διαχείριση κινδύνων και κρίσεων. Συμμετέχει ενεργά σε φορείς, που στηρίζουν τον πολιτισμό, την αλληλοβοήθεια, την ισότητα και τα ανθρώπινα δικαιώματα, καθώς επίσης την προώθηση αναπτυξιακών, εργασιακών και μεταναστευτικών πολιτικών.
Πολιτική
Στις εκλογές της 4ης Οκτωβρίου 2009 ήταν υποψήφια Βουλευτής Αττικής με το ψηφοδέλτιο του ΛΑ.Ο.Σ., αλλά δεν εξελέγη. Στις αυτοδιοικητικές εκλογές 2010 ήταν υποψήφια σύμβουλος για την Περιφέρεια Αττικής με τον συνδυασμό «Αττικής Οδός».
Στις 2 Απριλίου 2012 ανακοίνωσε την αποχώρησή της από το κόμμα του Λαϊκού Ορθόδοξου Συναγερμού για να συστρατευθεί με το Κίνημα των Ανεξάρτητων Ελλήνων όπου στις εκλογές της 6ης Μαΐου 2012 εξελέγη Βουλευτής Αττικής.
Τον Απρίλιο του 2013 διεξήχθη το Ιδρυτικό Συνέδριο των Ανεξάρτητων Ελλήνων, στην διάρκεια του οποίου δέχτηκε επίθεση από τον στενό συνεργάτη του Πάνου Καμμένου, Πρόεδρου του κόμματος και μέλος της γραμματείας του οργανωτικού Κυριάκο Τόμπρα με αποτέλεσμα να ακυρωθεί η υποψηφιότητα του για το Εθνικό Συμβούλιο των ΑΝ.ΕΛ. να καθαιρεθεί από τις κομματικές αρμοδιότητες και να βρεθεί εκτός κόμματος. Ακολούθησαν μακροχρόνιες δικαστικές διενέξεις μεταξύ της κας Αρβανίτη-Πρεβεζάνου Ευγενίας και του Κυριάκου Τόμπρα όπου ο τελευταίος τελεσίδικα καταδικάστηκε.
Στις Βουλευτικές εκλογές του Σεπτεμβρίου 2015 τοποθετήθηκε στην 5η θέση του ψηφοδελτίου Επικρατείας των Ανεξάρτητων Ελλήνων.
Ορίσθηκε αναπληρωτής Τομεάρχης Ανάπτυξης, Υποδομών, Μεταφορών και Δικτύων με κύριο μέλημα την διατήρηση της πολιτιστικής Κληρονομιά με την ίδρυση "Εθνικού Μουσείου Αεροναυτικής και Διαστήματος Ελλάδος"
Είναι μέλος της [http://www.enosisve.gr/syndesmoi.htm Ένωσης τ. Βουλευτών - Ευρωβουλευτών].
Βιβλία - Μονογραφίες
2003       ISBN 978-960-8228-43-6 «ΝΕΑ ΜΑΓΕΙΡΙΚΗ ΤΕΧΝΗ για Υγιεινή και Διαιτητική Διατροφή» 2008       ISBN 978-618-82177-1-3 «ΑΣΥΜΜΕΤΡΗ ΑΠΕΙΛΗ - Ο εχθρός μέσα στο σπίτι μας»
2010       ISBN 978-618-82177-3-7 «συν-ΑΝΤΑΓΩΝΙΣΜΟΣ ο ΠΟΛΙΤΙΣΜΟΣ, μηχανισμός για ΣΥΝΕΡΓΑΣΙΑ»
2011       ISBN 978-618-82177-2-0 «ΠΟΛΙΤΙΚΗ ΠΡΟΣΤΑΣΙΑ και ΕΘΕΛΟΝΤΙΣΜΟΣ - Η πολιτική άμυνα των ενόπλων Δυνάμεων»
2014       ISBN 978-618-82177-4-4 «ΔΗΜΟΚΡΑΤΊΑ ΤΗΣ ΠΑΓΚΟΣΜΙΟΠΟΊΗΣΗΣ - Από την Αθηναϊκή Δημοκρατία στην ηλεκτρονική διακυβέρνηση»
2019       «ΕΛΛΗΝΙΚΟΣ ΑΕΡΑΘΛΗΤΙΣΜΟΣ - Ελληνική Αεραθλητική Ομοσπονδία)»
Εξωτερικοί σύνδεσμοι
14-04-2013: Αρβανίτη-Πρεβεζάνου για τον ξυλοδαρμό της: "Τραμπουκισμοί σκοτεινών εποχών"
13-04-2013: Καμμένος «ξηλώνει» Τόμπρα - Για το ξύλο που έφαγε η πρώην βουλευτής Ευγενία Αρβανίτη-Πρεβεζάνου
28-04-2013: [https://www.komotinipress.gr/xilodarmos-proin-voulefti-ton-an-el-apo-melos-tou-organotikou-tou-kommatos/ Ξυλοδαρμός πρώην βουλευτή των ΑΝ.ΕΛ. από μέλος του οργανωτικού του κόμματος]
04-06-2013: Καταδικάστηκε ο Πάνος Καμμένος για συκοφαντική δυσφήμιση εναντίον του Αντρίκου Παπανδρέου
22-12-2014: Καταγγελία για συμμετοχή του “μεσάζοντα” Αποστολόπουλου στο κίνημα “Υπέρβαση
21-10-2015: Ελβετική απόφαση κατά Καμμένου, Τόμπρα και ADVANTAGE DATA για εμπλοκή της Unigeston με CDS και χειραγώγηση ελληνικού δημοσίου χρέους
15-07-2020: T-17.: Κυριάκο Τόμπρα, έχω απορίες για τα 3 εκατ €
30-11-2022: Ειδικό Δικαστήριο: Ο Τόμπρας κατέρριψε το αφήγημα της....
30-11-2022: [https://www.e-volos.gr/%CF%84%CE%B9-%CF%85%CF%80%CE%BF%CF%83%CF%84%CE%B7%CF%81%CE%AF%CE%B6%CE%BF%CF%85%CE%BD-%CF%83%CF%85%CF%81%CE%B9%CE%B6%CE%B1-%CE%BA%CE%B1%CE%B9-%CE%BD-%CF%80%CE%B1%CF%80%CF%80%CE%AC%CF%82-%CE%B3%CE%B9/ Τι υποστηρίζουν ΣΥΡΙΖΑ και Ν. Παππάς για την κατάθεση του Κ. Τόμπρα στο Ειδικό Δικαστήριο]
30-01-2023: Ο «κόκκινος εργολάβος», ο Παππάς και η ιστορία του ΣΥΡΙΖΑ Channel
Ιστρών έθνος
To Ιστρών έθνος υπήρξε αρχαίο έθνος, κατοικούσε στη χερσόνησο Ίστρια της σημερινής Κροατίας που πήρε το όνομα τους. Η περιοχή του επεκτάθηκε στον Κόλπο της Τεργέστης και συνόρευε με τους Ιάποδες στην ενδοχώρα του Τρσατ, δημιούργησαν ένα βασίλειο. Σύμφωνα με τις αρχαίες πηγές οι γνώμες διχάζονται αν ήταν Αρχαίοι Ενετοί ή Ιλλυριοί, άλλο τους χαρακτηρίζουν Θράκες. Την εποχή που κατοίκησε αυτός ο λαός τη χερσόνησο της Ίστριας επεκτάθηκε με το εμπόριο τους σε ολόκληρη τη Μεσόγειο ειδικά στην κεντρική και τη νότια Ιταλία. Οι Ρωμαίοι τους περιγράφουν σαν σκληρή φυλή με ικανούς ναυτικούς και τρομερούς πειρατές, λεηλατούσαν τα πλοία στις βραχώδες ακτές τους. Οι Ίστριοι πολέμησαν κατά των Ρωμαίων, αλλά αποκρούστηκαν επανειλημμένα. Οι Ρωμαίοι αναφέρουν τον βασιλιά των Ιστρίων, Αίπουλο, χαρακτηρίζοντάς τον ως άγριο, σκληρό πολεμιστή. Πολλοί από τους κατοίκους σκλαβώθηκαν και πουλήθηκαν δούλοι. Οι Ιστροί ήταν οι πρώτοι που έπεσαν θύμα του Ρωμαϊκού ιμπεριαλισμού, η Ρωμαϊκή δημοκρατία τους κατέλαβε δύσκολα ύστερα από δύο εκστρατείες (177 π.Χ.). Η περιοχή ανήκε από τότε διοικητικά στη Βενετία και καταγράφεται ως "Ενετική Ιστρία", ο Δάντης Αλιγκέρι την τοποθετεί στο ανατολικότερο όριο της Ιταλίας. Το Ιστρών έθνος συνόρευαν με τους αρχαίους Έλληνες. Γειτόνευαν με μεθοριακά ελληνικά εμπορικά κέντρα, την Αίγιδα (στη σημερινή Κόπερ), Εμονία (στο σημερινό Νόβιγκραντ). Είχαν στενές εμπορικές σχέσεις με τους Έλληνες, όπως δείχνουν τα αρχαιολογικά ευρήματα. Τον 5ο με 4ο αιώνα π.Χ. οι Κέλτες εισέβαλαν στην Ίστρια, αλλά αποκρούστηκαν, ή αφομοιώθηκαν απο τους ντόπιους, αφού ο πολιτισμός των Ιστρίων έμεινε ανεπηρέαστος.
Πηγές
Κατηγορία:Αρχαίοι πολιτισμοί
Socket F
Η υποδοχή Socket F είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές της οικογένειας Opteron της κατασκευαστικής εταιρείας AMD. Εγκαινιάστηκε στις 15 Αυγούστου του 2006. Έχει 1.207 επαφές για βελόνες.
Η υποδοχή Socket F είναι προορισμένη για χρήση κυρίως σε επαγγελματικούς υπολογιστές, και θεωρούνται ότι ανήκουν στην ίδια γενεά υποδοχών μαζί με την υποδοχή Socket AM2, η οποία θα χρησιμοποιηθεί για τους επεξεργαστές Athlon 64 και Athlon 64 X2, όπως και την υποδοχή Socket S1, που χρησιμοποιείται για τους επεξεργαστές Turion 64 και Turion 64 X2. Οι υποδοχές αυτές προορίζονται για χρήση με μνήμη τύπου DDR2.
Η υποδοχή Socket F δεν μπορεί να λειτουργήσει σε συνδυασμό με μνήμη τύπου Fully Buffered DIMM. Έτσι, οι επεξεργαστές που προορίζονται για αυτήν την υποδοχή πιθανώς να απαιτούν μνήμη τύπου DDR3 ή και άλλη παρεμφερή τεχνολογία, όπως π.χ. XDR-DRAM.
Αυτό ίσως να είναι ένα πλεονέκτημα, αφού η εφαρμογή μνήμης τέτοιου τύπου σε δίαυλο FB είναι εφικτή χωρίς καμία αλλαγή στην μητρική κάρτα, δεδομένου ότι για όλες τις μνήμες FB-DIMM ο τύπος υποδοχής είναι ο ίδιος.
Η πλατφόρμα AMD Quad FX
Η υποδοχή Socket F είναι η βάση για την πλατφόρμα του επεξεργαστή AMD Quad FX, που εγκαινιάστηκε από την AMD στις 30 Νοεμβρίου του 2006. Αυτή η τροποποιημένη έκδοση της υποδοχής, που ονομάζεται Socket 1207 FX (AMD), και υποδοχή Socket L1 (NVIDIA), επιτρέπει τον συνδυασμό διπλής υποδοχής επεξεργαστών διπλού πυρήνα, έτσι ώστε να παρατίθενται τέσσερις πυρήνες σε σταθερό υπολογιστή γραφείου, ενώ μελλοντικά ο αριθμός αυτός μπορεί να αυξηθεί στους οκτώ πυρήνες.
Εξωτερικοί σύνδεσμοι
Κατηγορία:Υποδοχές CPU
722
Η τρέχουσα σελίδα αφορά το έτος 722 κατά το Γρηγοριανό ημερολόγιο
Θάνατοι
Κατηγορία:Έτη
Ολικά διαλυμένα στερεά
Ολικά διαλυμένα στερεά (Total dissolved solids ή TDS) είναι ένα μέτρο των σύνθετων περιεχομένων ουσιών όλων των ανόργανων και οργανικών ενώσεων που περιέχονται σε ένα υγρό σε μοριακή, ιονισμένη ή μικροκοκκώδη αιωρούμενη μορφή. Γενικά, ο λειτουργικός ορισμός είναι ότι τα στερεά πρέπει να είναι αρκετά μικρά για να επιβιώσουν της διήθησης μέσα από ένα φίλτρο πόρων ονομαστικού μεγέθους δύο μικρομέτρων ή μικρότερων. Τα ολικά διαλυμένα στερεά κανονικά εξετάζονται μόνο για συστήματα γλυκού νερού, επειδή η αλατότητα περιλαμβάνει μερικά από τα ιόντα που αποτελούν τον ορισμό των TDS. Η κύρια εφαρμογή των TDS είναι στη μελέτη της ποιότητας του νερού για ρυάκια, ποταμούς και λίμνες, αν και τα TDS δεν θεωρούνται γενικά ως βασικοί ρύποι (π.χ. δεν θεωρούνται ότι συσχετίζονται με επιπτώσεις υγείας) χρησιμοποιούνται ως μια ένδειξη των αισθητικών χαρακτηριστικών του πόσιμου νερού και ως ένας συγκεντρωτικός δείκτης της παρουσίας μιας πλατιάς σειράς χημικών ρυπαντών.
Οι κύριες πηγές για τα TDS στα ύδατα υποδοχής είναι η γεωργική και η αστική απορροή, ύδατα βουνών πλούσιων σε άργιλο, η απόπλυση των αποβλήτων της ρύπανσης των υδάτων από το έδαφος και το σημείο εκπομπής από βιομηχανικές εγκαταστάσεις ή επεξεργασία λυμάτων. Τα πιο συνηθισμένα χημικά συστατικά είναι ασβέστιο, φωσφορικά, νιτρικά, νάτριο, κάλιο και χλώριο, που βρίσκονται σε απορροή θρεπτικών συστατικών, γενική απορροή από όμβρια ύδατα και από κλίματα με χιόνια όπου ρίχνεται αλάτι για ξεπάγωμα των δρόμων. Τα χημικά μπορεί να είναι κατιόντα, ανιόντα, μόρια ή συσσωματώματα της τάξης χιλίων ή λιγότερων μορίων, εφόσον σχηματίζεται ένας διαλυτός μικροκόκκος. Πιο επιβλαβή για τα TDS είναι τα παρασιτοκτόνα που προκύπτουν από την επιφανειακή απορροή. Κάποια φυσικά εμφανιζόμενα ολικά διαλυμένα στερεά προκύπτουν από την διάβρωση και τη διάλυση των πετρωμάτων και των εδαφών. Οι ΗΠΑ έχουν καθιερώσει μια δευτερεύουσα τυπική ποιότητα του νερού 500 mg/l για να προβλέψουν τη γευστικότητα του πόσιμου νερού.
Τα ολικά διαλυμένα στερεά διαφέρουν από τα ολικά αιωρούμενα στερεά (total suspended solids ή TSS), επειδή τα δεύτερα δεν μπορούν να περάσουν μέσα από έναν ηθμό δύο μικρομέτρων και ακόμα αιωρούνται επ' αόριστο στο διάλυμα. Ο όρος "καθιζάνοντα στερεά (settleable solids)" αναφέρεται στα υλικά οποιουδήποτε μεγέθους τα οποία δεν θα παραμείνουν αιωρούμενα ή διαλυμένα σε μια δεξαμενή κατακράτησης όταν δεν υπόκεινται σε κίνηση και αποκλείει και τα TDS και τα TSS. Τα καθιζάνοντα στερεά μπορεί να περικλείουν μεγαλύτερα μικροσωματίδια ή αδιάλυτα μόρια.
Μέτρηση
Οι δύο βασικές μέθοδοι μέτρησης των ολικών διαλυμένων στερεών είναι η σταθμική ανάλυση και η αγωγιμότητα. Οι σταθμικές μέθοδοι είναι οι πιο ακριβείς και περιλαμβάνουν την εξάτμιση του υγρού διαλύτη και μέτρηση του εναπομείναντος υπολείμματος. Αυτή η μέθοδος είναι γενικά η καλύτερη, αν και είναι χρονοβόρα. Αν τα ανόργανα άλατα αποτελούν τη μεγάλη πλειοψηφία του TDS, οι σταθμικές μέθοδοι είναι κατάλληλες.
Η ηλεκτρική αγωγιμότητα του νερού συνδέεται άμεσα με τη συγκέντρωση των διαλυμένων ιονισμένων στερεών στο νερό. Τα ιόντα από τα διαλυμένα στερεά στο νερό δημιουργούν τη δυνατότητα στο νερό να άγει το ηλεκτρικό ρεύμα, που μπορεί να μετρηθεί χρησιμοποιώντας ένα συμβατικό αγωγιμόμετρο ή μετρητή TDS. Όταν συσχετιστεί με εργαστηριακές μετρήσεις TDS, η αγωγιμότητα παρέχει μια προσεγγιστική τιμή για τη συγκέντρωση των TDS, συνήθως με απόκλιση της ακρίβειας έως 10%.
Η σχέση των TDS και της ειδικής αγωγιμότητας των υπόγειων υδάτων μπορεί να δοθεί προσεγγιστικά από τη σχέση:
όπου το TDS εκφράζεται σε mg/L και EC είναι η ηλεκτρική αγωγιμότητα σε μικροζίμενς ανά εκατοστόμετρο στους 25 °C. Ο συντελεστής συσχέτισης ke κυμαίνεται μεταξύ 0,55 καιd 0,8.
Υδρολογική προσομοίωση
Τα πρότυπα υδρολογικής μεταφοράς χρησιμοποιούνται για τη μαθηματική ανάλυση της κίνησης των TDS σε ποτάμια συστήματα. Τα πιο συνηθισμένα πρότυπα αντιμετωπίζουν την επιφανειακή απορροή, επιτρέποντας μεταβολή στον τύπο χρήσης γης (land use), την τοπογραφία, τον τύπο του εδάφους, την κάλυψη της βλάστησης, τον υετό και την πρακτική διαχείρισης του εδάφους (π.χ. τον ρυθμό εφαρμογής ενός λιπάσματος). Τα πρότυπα απορροής έχουν εξελιχθεί σε καλό βαθμό ακρίβειας και επιτρέπουν την εκτίμηση εναλλακτικών μεθόδων διαχείρισης γης ανάλογα με τις επιπτώσεις της ποιότητας του νερού της ροής.
Πρότυπα λεκάνης χρησιμοποιούνται για πιο πλήρη αξιολόγηση των ολικών διαλυμένων στερεών μέσα σε μια λεκάνη απορροής (catchment basin) και δυναμικά με τις διάφορες αφίξεις ροών. Το πρότυπο DSSAM αναπτύχθηκε από την Υπηρεσία Περιβαλλοντικής Προστασίας των ΗΠΑ (EPA). Αυτό το πρότυπο υδρολογικής μεταφοράς βασίζεται στην πραγματικότητα στη μετρική της φόρτισης ρύπων που λέγεται "ολικό μέγιστο ημερήσιο φορτίο (Total Maximum Daily Load ή TMDL)", που αντιμετωπίζει τα TDS και άλλους ειδικούς χημικούς ρύπους. Η επιτυχία αυτού του προτύπου συνέβαλε στην διευρυμένη δέσμευση της Υπηρεσίας στη χρήση του υποκείμενου πρωτοκόλλου TMDL στην πολιτική της για διαχείριση πολλών ποτάμιων συστημάτων στις ΗΠΑ.
Πρακτικές επιπτώσεις
Τα υψηλά επίπεδα των ολικών διαλυμένων στερεών δεν συσχετίζονται με το σκληρό νερό, αφού οι αποσκληρυντές του νερού δεν μειώνουν τα TDS. Οι αποσκληρυντές του νερού αφαιρούν τα ιόντα του μαγνησίου και του ασβεστίου, που δημιουργούν το σκληρό νερό, αλλά αυτά τα ιόντα αντικαθίστανται από ίσο αριθμό ιόντων νατρίου ή καλίου. Αυτό αφήνει το γενικό TDS αμετάβλητο. Το σκληρό νερό μπορεί να προκαλέσει δημιουργία επικαθήσεων στους σωλήνες, σε βαλβίδες και φίλτρα, μείωση της απόδοσης και αύξηση στα κόστη συντήρησης του συστήματος. Αυτές οι επιπτώσεις μπορούν να φανούν σε ενυδρεία, λουτρά, πισίνες και σε συστήματα επεξεργασίας νερού με αντίστροφη ώσμωση. Συνήθως, σε αυτές τις εφαρμογές, τα ολικά διαλυμένα στερεά και οι μεμβράνες διήθησης ελέγχονται συχνά για να αποφευχθούν οι επιβλαβείς επιπτώσεις.
Στην περίπτωση της υδροπονίας (hydroponics) και της υδατοκαλλιέργειας (aquaculture), τα TDS παρακολουθούνται συχνά για να δημιουργήσουν ένα περιβάλλον ποιότητας του νερού ευνοϊκό για την παραγωγικότητα του οργανισμού. Για τα στρείδια και τις πέστροφες του γλυκού νερού, καθώς και για άλλα θαλασσινά υψηλής αξίας, οι μέγιστες παραγωγικές και οικονομικές απολαβές πετυχαίνονται  με προσομοίωση των επιπέδων TDS και pH κάθε τοπικού περιβάλλοντος των ειδών. Για υδροπονικές καλλιέργειες, τα ολικά διαλυμένα στερεά θεωρούνται ως ένας από τους καλύτερους δείκτες θρεπτικής διαθεσιμότητας για την ανάπτυξη των υδρόβιων φυτών.
Επειδή το κατώφλι των αποδεκτών αισθητικών κριτηρίων για το ανθρώπινο πόσιμο νερό είναι 500 mg/l, δεν υπάρχει ανησυχία για την οσμή, τη γεύση και το χρώμα σε ένα επίπεδο πολύ χαμηλότερο από το απαιτούμενο για να είναι επιβλαβές. Έχουν διεξαχθεί κάποιες μελέτες που δείχνουν διαφορετικές αντιδράσεις των ειδών από δυσανεξία μέχρι απόλυτη τοξικότητα λόγω αυξημένων επιπέδων TDS. Τα αριθμητικά αποτελέσματα πρέπει να ερμηνεύονται με προσοχή, επειδή τα πραγματικά αποτελέσματα της τοξικότητας συσχετίζονται με συγκεκριμένες χημικές ουσίες. Παρόλα αυτά, κάποιες αριθμητικές πληροφορίες είναι ένας χρήσιμος οδηγός για τη φύση των κινδύνων στην έκθεση υδρόβιων οργανισμών ή χερσαίων ζώων σε υψηλά επίπεδα TDS. τα περισσότερα θαλάσσια οικοσυστήματα που περιέχουν μικτή ιχθυοπανίδα μπορούν να ανεχθούν επίπεδα 1000 mg/l TDS.
Ο χονδροκέφαλος Leuciscinae (Pimephales promelas), παραδείγματος χάρη, εμφανίζει ένα LD50 με συγκέντρωση 5600 ppm με βάση μια έκθεση 96 ωρών. Το LD50 είναι η απαιτούμενη συγκέντρωση για να παραγάγει ένα θανάσιμο αποτέλεσμα σε 50 % του εκτιθέμενου πληθυσμού. Η Daphnia magna, ένα καλό παράδειγμα ενός πρωτογενούς μέλους της τροφικής αλυσίδας, είναι ένα μικρό πλαγκτονικό καρκινοειδές, μήκους περίπου 0,5 mm, που έχει LD50 περίπου 10.000 ppm TDS για μια έκθεση 96 ωρών.
Οι γόνοι των ψαριών και τα νεαρά ψάρια φαίνεται να είναι πιο ευαίσθητα σε υψηλά επίπεδα TDS. Παραδείγματος χάρη, βρέθηκε ότι συγκεντρώσεις των 350 mg/l TDS μείωσαν τη γονιμοποίηση στο γραμμωτό λαβράκι (Morone saxatilis) στην περιοχή του δέλτα στον κόλπο του Σαν Φρανσίσκο και συγκεντρώσεις κάτω από 200 mg/l αύξησαν τις πιο υγιεινές συνθήκες γονιμοποίησης. Στον ποταμό Truckee, η EPA βρήκε ότι τα νεαρά Oncorhynchus clarkii henshawi υπόκεινται σε μεγαλύτερη θνησιμότητα όταν εκτίθενται σε θερμική μόλυνση σε συνδυασμό με υψηλές συγκεντρώσεις ολικών διαλυμένων στερεών.
Για τα χερσαία ζώα, τα πουλερικά έχουν συνήθως ένα ασφαλές άνω όριο έκθεσης σε TDS περίπου 2900 mg/l, ενώ οι γαλακτοφόρες αγελάδες έχουν μετρηθεί να έχουν ένα ανώτερο όριο γύρω στα 7100 mg/l. Η έρευνα έχει δείξει ότι το η έκθεση σε TDS επιδεινώνει την τοξικότητα όταν άλλοι καταπονητές είναι παρόντες, όπως ανώμαλο pH, υψηλή θόλωση, ή μειωμένο διαλυμένο οξυγόνο.
Σε χώρες με συχνά επισφαλή/ακάθαρτη τροφοδοσία δικτύου του νερού, όπως στο μεγαλύτερο τμήμα της Ινδίας, το TDS του πόσιμου νερού ελέγχεται συχνά από τεχνικούς για να μετρήσουν πόσο αποτελεσματικά δουλεύουν οι συσκευές διήθησης του νερού. Ενώ οι μετρήσεις του TDS δεν δίνουν απάντηση για την ποσότητα των μικροοργανισμών που υπάρχουν στο δείγμα του νερού, μπορούν να δώσουν μια καλή ιδέα για την αποτελεσματικότητα της διήθησης από την ποσότητα του TDS που εμφανίζεται.
Ταξινόμηση του νερού
Το νερό μπορεί να ταξινομηθεί από το επίπεδο του TDS στο νερό:
Παραπομπές
Κατηγορία:Χημεία περιβάλλοντος Κατηγορία:Ρύπανση των υδάτων
Εθνική Λευκορωσίας (καλαθοσφαίριση ανδρών)
Η εθνική ομάδα έπαιξε τον πρώτο επίσημο αγώνα της την επόμενη χρονιά εναντίον της Λιθουανίας. Ενώ η Λευκορωσία δεν έχει μεγάλη παράδοση στη διεθνή σκηνή, έχουν συμμετάσχει σε προκριματικά για το Παγκόσμιο Κύπελλο και το Ευρωμπάσκετ. Είναι μια από τις πιο πολυπληθής χώρες της Ευρώπης που δεν έχει προκριθεί ποτέ σε μια μεγάλη διεθνή διοργάνωση.
Πριν την ανεξαρτησία
Πριν από το 1992 η Λευκορωσία είχε καταληφθεί από τη Σοβιετική Ένωση, με παίκτες από τη Λευκορωσία να αγωνίζονται στην Εθνική Σοβιετικής Ένωσης. Ήταν μία από τις πιο εξέχουσες ομάδες διεθνώς κατά τη διάρκεια αυτής της εποχής.
Μετέπειτα χρόνια
Μετά την ανεξαρτησία της Λευκορωσίας από τη Σοβιετική Ένωση, η πρώτη της προσπάθεια να προκριθεί στο Ευρωμπάσκετ ήρθε το 1993. Τελικά απέτυχε στην προσπάθειά της. Κατά τη διάρκεια της υπόλοιπης δεκαετίας του 1990 και του 2000, η Λευκορωσία έδειξε πολλά υποσχόμενη, αλλά δεν κατάφερε να εξασφαλίσει την πρόκριση. Κατά τη διάρκεια των προκριματικών για το Ευρωμπάσκετ 2017, η Λευκορωσία τοποθετήθηκε στον Δ΄ Όμιλο με μια άλλη ευκαιρία να κυνηγήσει την πρόκριση στους τελικούς του Ευρωμπάσκετ. Η ομάδα ξεκίνησε τα προκριματικά με δύο δύσκολες ήττες, πριν κάνει την πρώτη της νίκη εντός έδρας εναντίον της Πορτογαλίας. Μετά τη σημαντική νίκη, η Λευκορωσία κέρδισε δύο ακόμη αγώνες για να ολοκληρώσει τα προκριματικά με ρεκόρ 3-3, αλλά δεν ήταν αρκετό, καθώς η ομάδα αποκλείστηκε.
Για την πρόκριση στο Παγκόσμιο Κύπελλο του 2019, η Λευκορωσία πέρασε πρώτα από τα ευρωπαϊκά προκριματικά. Η Λευκορωσία τερμάτισε με ρεκόρ 1-3 στον προκριματικό όμιλο της, αλλά ήταν αρκετό για να προκριθεί στον πρώτο γύρο των προκριματικών. Εκεί τοποθετήθηκε στον Α΄ Όμιλο και αμέσως η εθνική ομάδα συντρίφτηκε στα δύο πρώτα ματς με κυρίαρχες εμφανίσεις από τη Σλοβενία και το Μαυροβούνιο αντίστοιχα. Τελικά σημείωσε την πρώτη τους νίκη στον όμιλο εναντίον της Σλοβενίας, αλλά χωρίς αποτέλεσμα. Η Λευκορωσία τερμάτισε με ρεκόρ 1-5 και δεν κατάφερε να προκριθεί.
Η Λευκορωσία στη συνέχεια αγωνίστηκε στα προκριματικά του Ευρωμπάσκετ 2022, αλλά αποκλείστηκε σε έναν σπαρακτικό αγώνα με τη Δανία, στο τελευταίο γύρο των προ-προκριματικών με 69-66.
Εξωτερικοί σύνδεσμοι
ανδρων Λευκορωσια καλαθοσφαίριση ανδρων Κατηγορία:Καλαθοσφαίριση στη Λευκορωσία
728
Η τρέχουσα σελίδα αφορά το έτος 728 κατά το Γρηγοριανό ημερολόγιο
Θάνατοι
Κατηγορία:Έτη
Στράτος Παπουτσέλης
Ο Ευστράτιος (Στράτος) Παπουτσέλης είναι Έλληνας πρώην διαιτητής ποδοσφαίρου.
Γεννήθηκε στην Αγιάσο της Λέσβου, όπου και μεγάλωσε. Είναι υπάλληλος του ΟΤΕ. Ως διαιτητής, ήταν μέλος του Συνδέσμου Διαιτητών Λέσβου. Μπήκε για πρώτη φορά στους πίνακες της Α΄ Εθνικής το καλοκαίρι του 1996, εν όψει της νέας αγωνιστικής περιόδου 1996-97.
Λίγους μήνες μετά, στις 8 Δεκεμβρίου 1996, ήταν διαιτητής στο μεγάλο ντέρμπυ Ολυμπιακού - Παναθηναϊκού στο Καραϊσκάκη. Η λανθασμένη απόφασή του να δώσει πέναλτυ υπέρ του Ολυμπιακού σε ανατροπή του Ίλια Ίβιτς από τον Γιάννη Καλλιτζάκη που έγινε έξω από την περιοχή προκάλεσε θύελλα διαμαρτυριών από τους οπαδούς και τη διοίκηση των «πρασίνων». Ο Παναθηναϊκός εξέδωσε ανακοίνωση όπου ανέφερε:
Στην ανακοίνωση αυτή απάντησε η «Θύρα 7» του Ολυμπιακού υπενθυμίζοντας ευνοϊκές διαιτησίες υπέρ του Παναθηναϊκού τα αμέσως προηγούμενα χρόνια.
Μετά τη διαιτησία του στο ντέρμπυ, ο Παπουτσέλης διαγράφηκε από τους πίνακες της Α΄ Εθνικής, αλλά ακριβώς ένα χρόνο μετά, τον Δεκέμβριο του 1997, επανήλθε με απόφαση του τότε αρχιδιαιτητή Βασίλη Βουράκη.
Παραπομπές
Κατηγορία:Έλληνες διαιτητές ποδοσφαίρου
Φρέντι Μπλάσι
Ο Φρέντερικ Κένεθ Μπλασιέ (αγγλ. Frederick Kenneth Blassie, 8 Φεβρουαρίου 1918 - 2 Ιουνίου 2003) ήταν Αμερικανός επαγγελματίας μάνατζερ της πάλης και περιστασιακός παλαιστής.
Σεναριακός χαρακτήρας
Ο Φρέντι Μπλασιέ, ήταν περισσότερο γνωστός, με το χαρακτηρισμό "Κλάσι". Σε όλη του την καριέρα παρίστανε έναν μισητό προς το κοινό χαρακτήρα. Ήταν μάνατζερ άλλων παλαιστών, το μεγαλύτερο μέρος της καριέρας του. Στην πάλη, αποτελούσε ένα πρότυπο μόδας με τον ρουχισμό που φορούσε.
Εταιρείες και άλλα
Στην καριέρα του έχει δουλέψει για αρκετές εταιρείες, μερικές από αυτές, είναι οι World Wrestling Association, εταιρείες στην Τζόρτζια, εταιρείες στην Ιαπωνία, WWE γνωστό τότε ως World Wide Wrestling Federation. Επίσης έγινε μάνατζερ για πάρα πολλούς παλαιστές, μεταξύ άλλων οι Νικολάι Βολκόφ, Άιρον Σέικ, Πίτερ Μαίβια, καθώς και ο μποξέρ Μοχάμεντ Άλι. Εκτός της πάλης, έχει ασχοληθεί με την μουσική και την ηθοποιία.
Τίτλοι και διακρίσεις
Έγινε μια φορά Παγκόσμιος Πρωταθλητής της Τζόρτζια στο NWA και για την ίδια εταιρεία, μια φορά Παγκόσμιος Πρωταθλητή της Φλόριντα. Το 1994 τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.
Πηγές
Κατηγορία:Επαγγελματίες Παλαιστές
Αρχαιομυθολογία
Ως αρχαιομυθολογία ορίζεται η μελέτη της αρχαιολογίας μέσω του γνωστικού αντικειμένου της μυθολογίας. μέθοδος η οποία αναπτύχθηκε από την ερευνήτρια Μαρίγια Γκιμπούτας και εφαρμόστηκε, κυρίως, στις χώρες της Ανατολικής Ευρώπης. Εντός σχετικού σχολίου του στο The Oxford Handbook of the Archeology of Ritual and Religion, ο Τόννο Γιόνουκς αναφέρει: «Παρά το γεγονός πως η σημασία της αρχαιολογίας υπερτονίζεται, ενώ, παράλληλα, οι πηγές της χρησιμοποιούνται σε κατά πολύ μεγαλύτερο βαθμό συγκριτικά με άλλα γνωστικά αντικείμενα εντός των βαλτικών χωρών, οι μελέτες της αρχαιομυθολογίας εξακολουθούν να βασίζονται στην παράδοση, ενώ η αρχαιολογία δεν χρησιμοποιείται παρά ελάχιστα στο πλαίσιο της τελευταίας. Το μεγαλύτερο μέρος των αρχαιολογικών ευρημάτων το οποίο δεν συνάδει με την παράδοση αγνοήθηκε, ενώ αρκετές πτυχές των παλαιών θρησκειών δεν έχουν μελετηθεί περαιτέρω καθώς δεν αντιστοιχούσαν στην παράδοση».
Εξωτερικοί Σύνδεσμοι
Κατηγορία:Αρχαιολογικοί υποκλάδοι Κατηγορία:Μυθολογία Κατηγορία:Βαλτική μυθολογία
Ιμανόλ Αγκιρέτσε
Ο Ιμανόλ Αγκιρέτσε Αρρούτι (γεννημένος στις 24 Φεβρουαρίου 1987 στο Ουσούρμπιλ της Χιπούθκοα) είναι Βάσκος επαγγελματίας ποδοσφαιριστής ο οποίος αγωνίζεται για λογαριασμό της Ρεάλ Σοσιεδάδ επιθετικός.
Βιογραφία
Στη διάρκεια του δεύτερου μισού της σεζόν 2008–09, ο Αγκιρέτσε βρήκε θέση βασικού στον σύλλογο για πρώτη φορά στην καριέρα του (κυρίως λόγω του σοβαρού τραυματισμού του Ινίγο Ντίας ντε Θέριο ), και πέτυχε εννέα τέρματα σε 28 εμφανίσεις, όμως οι Βάσκοι απέτυχαν και πάλι να επιστρέψουν στην Πριμέρα Ντιβιζιόν.
Επιστρέφοντας εκ νέου στον ρόλο του αναπληρωματικού, έπειτα από την απόκτηση με την μορφή δανεικού του Ουρουγουανού Κάρλος Μπουένο, πέτυχε έξι τέρματα στην διάρκεια της αμέσως επόμενης σεζόν, σε σύνολο 36 αγώνων, καθώς η Ρεάλ κατάφερε τελικά να πάρει την άνοδο, ούσα πρωταθλήτρια. Την σεζόν 2011–12, μετά την αποχώρηση του Ραούλ Ταμούδο και τα συνεχή προβλήματα τραυματισμού που ταλαιπωρούσαν τον Χοσέμπα Γιορέντε, χρησιμοποιήθηκε τελικά ως βασικός, και πέτυχε τρία τέρματα στις δύο πρώτες του συμμετοχές για το πρωτάθλημα: δύο απέναντι στην Σπόρτινγκ Χιχόν σε μια εκτός έδρας νίκη με σκορ 2–1 και ένα απέναντι στην Μπαρτσελόνα, βοηθώντας την ομάδα του να γυρίσει τον αγώνα από το 0–2 με το οποίο είχε βρεθεί να χάνει σε μια ισοπαλία 2–2. Ολοκλήρωσε την σεζόν έχοντας πετύχει, συνολικά, δέκα τέρματα, με μόνο τον Κάρλος Βέλα να τον ξεπερνά στην σχετική κατάταξη των σκόρερ εντός της ομάδας.
Εξωτερικοί Σύνδεσμοι
Κατηγορία:Ισπανοί ποδοσφαιριστές Κατηγορία:Βάσκοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Κλουμπ Ντεπορτίβο Καστεγιόν Κατηγορία:Ποδοσφαιριστές Εθνικής Ισπανίας Κ16 Κατηγορία:Ποδοσφαιριστές Εθνικής Ισπανίας Κ17 Κατηγορία:Ποδοσφαιριστές Ρεάλ Σοσιεδάδ Β
Παγασητικός κόλπος
right|300px|thumb|Η ανατολική πλευρά του Παγασητικού κόλπου φωτογραφημένη από τον δρόμο που ενώνει τα χωριά του [[Πήλιο|Πηλίου Άγιο Γεώργιο Νηλείας και Πινακάτες.]] Ο Παγασητικός Κόλπος είναι κλειστή και σχετικά αβαθής θάλασσα που σχηματίζεται ανάμεσα στην κύρια ελληνική χερσόνησο και την χερσόνησο του Πηλίου. Στον μυχό του κόλπου, βρίσκεται το λιμάνι του Βόλου.
Ο κόλπος έχει έκταση περίπου 175 τετρ. χλμ. και μέγιστο βάθος 101 μ. Το άνοιγμα (είσοδος) του κόλπου περιορίζεται νότια, προς τον Ευβοϊκό κόλπο και το Αιγαίο πέλαγος, ανάμεσα στο ακρωτήριο Τρίκερι, της Μαγνησίας, (ανατολικά), και το ακρωτήριο Σταυρός της βορειοανατολικής χερσαίας λωρίδας της Φθιώτιδας (δυτικά), διατηρώντας άνοιγμα μόνον 4 χλμ.
Ο Παγασητικός Κόλπος υπέφερε για πολλά χρόνια από βιομηχανική, γεωργική και αστική ρύπανση. Τα τελευταία χρόνια, η κατάσταση έχει βελτιωθεί μετά την έναρξη λειτουργίας μονάδας επεξεργασίας λυμάτων στον Βόλο και την διακοπή της απορροής των ομβρίων υδάτων της αποξηραμένης λίμνης Βοιβηίδας (Κάρλα).
Εξωτερικοί σύνδεσμοι
Κατηγορία:Αιγαίο Πέλαγος Κατηγορία:Γεωγραφία της Θεσσαλίας Κατηγορία:Κόλποι της Μαγνησίας Κατηγορία:Κόλποι της Θεσσαλίας Κατηγορία:Κόλποι της Ελλάδας
Άγιος Γεώργιος
Ο Άγιος Γεώργιος (280 - 23 Απριλίου 303) ήταν Έλληνας στρατιωτικός του ρωμαϊκού στρατού. Καταγόταν από την Καππαδοκία και υπηρετούσε ως αξιωματικός του στρατού επί αυτοκράτορα Διοκλητιανού. Καταδικάστηκε σε θάνατο, επειδή δεν αποκήρυξε τη χριστιανική του πίστη. Αργότερα, αγιοκατατάχθηκε ως χριστιανός μάρτυρας.
Ο Άγιος Γεώργιος, όπως και στο Βυζάντιο, έγινε ο προστάτης και Τροπαιοφόρος άγιος του Ελληνικού Στρατού, έπειτα από την απελευθέρωση του ελληνικού Γένους. Έτσι, στην εικόνα του δράκου είδαν τον Τούρκο κατακτητή, που σκοτώνεται από τον Άγιο. Η απεικόνισή του αυτή εμφανίζεται στην αγιογραφία από τον 12ο αιώνα και μετά.
Πρώτα χρόνια
Οι ακριβείς λεπτομέρειες γύρω από την γέννησή του δεν βρίσκουν σύμφωνους όλους τους ιστορικούς. Φαίνεται να γεννήθηκε μεταξύ των ετών 275-285 μ.Χ. , από τον Έλληνα Συγκλητικό Γερόντιο, στρατηλάτη στο αξίωμα κατά τους χρόνους του αυτοκράτορα Διοκλητιανού. Κατά την αγιογραφία ο πατέρας του Γεωργίου, καταγόταν από πλούσια και επίσημη γενιά της Καππαδοκίας. Εκεί, κατά μία εξιστόρηση, σε ένα μοναστήρι της περιοχής, ο Γεώργιος δέχθηκε το Μυστήριο του Βαπτίσματος και έγινε μέλος της Εκκλησίας. Σε παλαιό χειρόγραφο αναφέρεται ότι γεννήθηκε στην Γεωργία, αρχικά ήταν ειδωλολάτρης και αργότερα έγινε χριστιανός. Η μητέρα του ονομαζόταν Πολυχρονία, ήταν χριστιανή και καταγόταν από τη γνωστό Λύδδα (Διάσπολη) της Παλαιστίνης. Όπως αναφέρουν οι χριστιανικές πηγές, η οικογένεια του Αγίου, όταν εκείνος ήταν σε μικρή ηλικία, μετοίκησε στη Λύδδα λόγω του θανάτου του πατρός του.
Ανέλιξη
Σε νεαρή ηλικία ο Γεώργιος κατατάχθηκε στον ρωμαϊκό στρατό. Διακρίθηκε για την τόλμη και τον ηρωισμό του και έλαβε το αξίωμα του τριβούνου. Λίγο αργότερα, ο αυτοκράτορας Διοκλητιανός τον έκανε δούκα (διοικητή) με τον τίτλο του κόμητος (συνταγματάρχη) στο τάγμα τον Ανικιώρων της αυτοκρατορικής φρουράς· ''«πολλάκις πρότερον μεγαλοπρεπώς διαπρέψας του των σχολών μετά ταύτα πρώτου τάγματος κόμης κατ' εκλογήν προεβλήθη».
Μαρτύριο
Το 303 μ.Χ., όταν άρχισαν οι διωγμοί του Διοκλητιανού, ο Γεώργιος δεν δίστασε να ομολογήσει τη χριστιανική του πίστη προκαλώντας το μένος του Διοκλητιανού, επειδή κατείχε μεγάλο αξίωμα και ήταν αγαπημένος του. Αρχικά του έταξε πλούτη, γη και δούλους για να αλλαξοπιστήσει και όταν ο Γεώργιος αρνήθηκε, ελεεινολογώντας τους ειδωλολάτρες, τον υπέβαλε σε μια σειρά φρικτών βασανιστηρίων. Αρχικά έδεσαν τον άγιο σε ένα ξύλο και τον χτυπούσαν στην κοιλιά του με ένα κοντάρι. Η χριστιανική παράδοση περιγράφει ότι αφού τον λόγχισαν, ξέσκισαν τις σάρκες του με ειδικό τροχό από μαχαίρια. Έπειτα, τον έριξαν σε λάκκο με βραστό ασβέστη και κατόπιν τον ανάγκασαν να βαδίσει με πυρωμένα μεταλλικά παπούτσια. Σύμφωνα με την χριστιανική παράδοση, από όλες αυτές τις δοκιμασίες, ο Θεός τον κράτησε θαυματουργά ζωντανό.
Ο Γεώργιος τελικά μαρτύρησε με αποκεφαλισμό, την Παρασκευή 23 Απριλίου του έτους 303 μ.Χ. Κατά τον υπολογισμό του χριστιανού ιστορικού και απολογητή Αγίου Ευσεβίου, η ημέρα αυτή αντιστοιχούσε στην Παρασκευή της Διακαινησίμου του Πάσχα. Οι χριστιανοί πήραν το λείψανό του και το έθαψαν μαζί με αυτό της μητέρας του, η οποία μαρτύρησε την ίδια ή την επόμενη ημέρα. Σύμφωνα με τη χριστιανική παράδοση, ο πιστός υπηρέτης του Γεωργίου, Πασικράτης, εκτελώντας την επιθυμία του, παρέλαβε το λείψανο του Γεωργίου, μαζί με αυτό της μητέρας του και τα μετέφερε στη Λύδδα της Παλαιστίνης. Ο Μέγας Κωνσταντίνος έκτισε ναό πάνω στον τάφο του. Από εκεί οι Σταυροφόροι τα μετέφεραν στη Δύση.
Η πίστη του Γεωργίου φαίνεται να γίνεται αφορμή να βαπτιστούν χριστιανοί οι στρατιωτικοί Ανατόλιος και Πρωτολέων, Βίκτωρ και Ακίνδυνος, Ζωτικός και Ζήνωνας, Χριστοφόρος και Σεβιριανός, Θεωνάς, Καισάριος και Αντώνιος, των οποίων τη μνήμη εορτάζει η Εκκλησία στις 20 Απριλίου και η βασίλισσα Αλεξάνδρα, σύζυγος του Διοκλητιανού, μαζί με τους δούλους της Απολλώ, Ισαάκιο και Κοδράτο, των οποίων η μνήμη τιμάται στις 21 Απριλίου, και η Αγία Νίκη.
Μετά τον μαρτυρικό θάνατο του Γεωργίου μαρτύρησαν και οι συνδέσμιοί του Ευσέβιος, Νέων, Λεόντιος, Λογγίνος και άλλοι τέσσερις μαζί. Την μνήμη τους τιμά η Εκκλησία στις 23 Απριλίου. Βλέπουμε ότι με κέντρο την ημέρα του μαρτυρίου του Αγίου Γεωργίου δημιουργείται μέσα στον λειτουργικό χρόνο της Εκκλησίας ένας εορτολογικός κύκλος, ο οποίος καλλιεργείται περισσότερο από τα Τυπικά της Κωνσταντινούπολης, που ξεκινά στις 20 Απριλίου και τελειώνει στις 24 Απριλίου. Ο εορτολογικός αυτός κύκλος δείχνει την περίοπτη θέση του Αγίου Γεωργίου στη ζωή της Εκκλησίας. Από την υμνογραφία της Ορθόδοξης Εκκλησίας κοσμείται με τα επίθετα «ο μαργαρίτης ο πολύτιμος», «ο αριστεύς ο θείος», «ο λέων ο ένδοξος», «ο αστήρ ο πολύφωτος», «του Χριστού οπλίτης», «της ουρανίου στρατιάς ο συνόμιλος».
Ο Άγιος στην Παράδοση
Ο Άγιος Γεώργιος θεωρείται προστάτης του Πεζικού και του Στρατού Ξηράς, ενώ είναι και ο προστάτης Άγιος της Αγγλίας. Επίσης, θεωρούνταν Άγιος προστάτης των Σταυροφόρων και των Προσκόπων. Ως τροπαιοφόρος (στρατιωτικός) άγιος και ελευθερωτής συγκεντρώνει πολλές θαυμάσιες διηγήσεις και παραδόσεις, από τις οποίες η σπουδαιότερη είναι αυτή που μιλάει για τον φόνο του δράκοντα και της σωτηρίας της βασιλοπούλας. Το θηρίο αυτό φυλούσε το νερό μιας πηγής κοντά στη Σιλήνα στη Λιβύη και το άφηνε να τρέχει μόνον όταν έβρισκε κάποιον άνθρωπο να φάει. Οι κάτοικοι της περιοχής όριζαν με κλήρο το θύμα του δράκοντα. Ολόκληροι στρατοί είχαν αντιταχθεί με αυτό το τέρας, χωρίς όμως αποτέλεσμα. Ο κλήρος έφερε και τη σειρά της βασιλοπούλας, την οποία έσωσε ο Άγιος Γεώργιος, φονεύοντας τον δράκο.
Πρώτος τη βιογραφία του έγραψε ο Πάπας Γελάσιος Α΄ στο Acta Sancti Georgii (496), ενώ ακολούθησε ο Άγιος Ανδρέας από την Κρήτη. Η συριακή Εκκλησία από τον 4ο αιώνα τον κρατούσε σε μεγάλη εκτίμηση. Λόγω της ιπποτικής του συμπεριφοράς, ο Άγιος Γεώργιος έγινε δημοφιλής στην Ευρώπη κατά το 10ο αιώνα, με αποτέλεσμα κατά το 15ο αιώνα η γιορτή του να είναι ίση σε σημασία και δημοφιλία με αυτή των Χριστουγέννων. Στο Συμβούλιο της Οξφόρδης το 1222, η ημέρα του Αγίου Γεωργίου κηρύχθηκε επίσημη αργία και το 14ο αιώνα έγινε προστάτης Άγιος της χώρας. Είναι επίσης ο προστάτης Άγιος της Μόσχας, της Αραγονίας, της Γεωργίας και της Καταλονίας, ενώ μέχρι το 18ο αιώνα ήταν και της Πορτογαλίας. Ο Άγιος Γεώργιος, όντας προστάτης Άγιος της Αγγλίας και έφιππος, θεωρείτο από τον σχετικό θρύλο και προστάτης Άγιος των ιπποτών της Στρογγυλής Τράπεζας.
Ο Άγιος Γεώργιος ο Τροπαιοφόρος αποτελεί γόνο της Καππαδοκίας. Για τον λόγο αυτό ήταν από τους περισσότερο τιμώμενους Αγίους στη Μικρά Ασία και κατ’ επέκταση στις περιοχές όπου εγκαταστάθηκαν πρόσφυγες στη μητροπολιτική Ελλάδα μετά τη Μικρασιατική Καταστροφή. Οι πιο γνωστοί ναοί του Αγίου Γεωργίου στη Μικρά Ασία ήταν της Σμύρνης, της Προύσας, των Κυδωνιών και της Νεάπολης Καππαδοκίας. Στην πατρίδα του Αγίου Γεωργίου, την Καππαδοκία, συναντώνται οι πρώτες αγιογραφίες του έφιππου Αγίου Γεωργίου, αλλά και τραγούδια που τον εξυμνούν.
Λαογραφία
Σε πολλά μέρη της ελληνικής επικράτειας ο μήνας Απρίλιος, που συμβαίνει να εορτάζεται η μνήμη του Μεγαλομάρτυρα Αγίου Γεωργίου, ονομάζεται και "Αϊγιώργης", ή "Αϊγιωργίτης". Η εορτή του Αγίου Γεωργίου (23 Απριλίου) θεωρείται αρχή μίας περιόδου για διάφορες γεωργικές εργασίες. Σημαντικό έθιμο των Μικρασιατών και Θρακιωτών, που σχετίζεται με την εορτή, είναι το κουρμπάνι, δηλαδή η τελετουργική σφαγή ζώων και διανομή του κρέατος σε κοινή εστίαση. Χαρακτηριστική, επίσης, είναι η σύγχρονη εκδοχή της γνωστής αρχαίας παροιμίας, στην οποία ο Άγιος αντικατέστησε την Αθηνά: «Άγιε μου Γιώργη βόηθα με, κούνα και συ το χέρι σου».
Γερμανικά φύλα
right|175px|thumb|Αρχαίοι Γερμανοί πολεμιστές από τη σειρά χαλκογραφιών Germania Antiqua - Φίλιπ Κλίβερ, 1616. Τα Γερμανικά φύλα ή Γερμανικοί λαοί ήταν αρχαία ομάδα ανθρώπων που ζούσαν στην Κεντρική Ευρώπη και τη Σκανδιναβία. Από τον 19ο αιώνα παραδοσιακά καθορίζονται από τη χρήση αρχαίων και πρώιμων μεσαιωνικών γερμανικών γλωσσών και επομένως εξισώνονται τουλάχιστον κατά προσέγγιση με τους ομιλούντες γερμανικές γλώσσες λαούς, αν και διαφορετικοί ακαδημαϊκοί κλάδοι έχουν τους δικούς τους ορισμούς για το τι κάνει κάποιον ή κάτι γερμανικό. Οι Ρωμαίοι ονόμασαν την περιοχή στην οποία ζούσαν οι γερμανικοί λαοί Germania, εκτεινόμενη από δυτικά προς ανατολικά μεταξύ των ποταμών Βιστούλα και Ρήνου και βορά προς νότο από τη Νότια Σκανδιναβία μέχρι τον άνω Δούναβη. Σε συζητήσεις της ρωμαϊκής περιόδου οι γερμανικοί λαοί αναφέρονται μερικές φορές ως Γερμανοί ή Αρχαίοι Γερμανοί, αν και πολλοί μελετητές θεωρούν τον δεύτερο όρο προβληματικό, καθώς υποδηλώνει ταυτότητα με τους σύγχρονους Γερμανούς. Η ίδια η έννοια των «γερμανικών λαών» έχει γίνει αντικείμενο διαμάχης μεταξύ των σύγχρονων μελετητών, με ορισμένους να ζητούν την πλήρη εγκατάλειψή της.
Άγιος Γεώργιος
Λαογραφία
Σημαντικά είναι τα έθιμα της Θράκης, όπου την παραμονή της εορτής μαζεύουν τσουκνίδες και τις βάζουν στην πόρτα του σπιτιού, γιατί "τη νύχτα λένε πως βγαίνει το "τζάντι" (= δαιμόνιο) και παίρνει το "ούρι" (= ευτυχία του σπιτιού)", καθώς και της Σύμης, όπου ομοίως την παραμονή ανάβουν φωτιές και πηδούν τραγουδώντας τον ακόλουθο στίχο: «έξω ψύλλοι και κοριοί και μεγάλοι ποντικοί», που έχει να κάνει με την καθαριότητα του σπιτιού.
Γερμανικά φύλα
Ο αρχαιότερος υλικός πολιτισμός που μπορεί να αποδοθεί με σιγουριά στους γερμανόφωνους λαούς είναι ο Πολιτισμός Γιάστορφ της Εποχής του Σιδήρου (6ος ως 1ος αιώνας π.Χ.), που αναπτύχθηκε στη σημερινή Δανία και τη βορειοανατολική Γερμανία. Την περίοδο αυτή η τεχνολογία της μεταλλουργίας επεκτάθηκε σε διάφορες κατευθύνσεις. Αντίθετα οι Ρωμαίοι συγγραφείς περιέγραψαν για πρώτη φορά τους γερμανικούς λαούς κοντά στον Ρήνο την εποχή που η Ρωμαϊκή Αυτοκρατορία επέβαλε την κυριαρχία της στην περιοχή αυτή. Υπό την επιρροή τους ο όρος έφτασε να καλύπτει μια ευρύτερη περιοχή που εκτεινόταν μέχρι τον Έλβα και πέραν αυτού, που ανέπτυξε στενές σχέσεις τόσο εσωτερικά όσο και με τους Ρωμαίους. Από την αρχή της Ρωμαϊκής αυτοκρατορίας, οι γερμανικοί λαοί στρατολογήθηκαν στον Ρωμαϊκό Στρατό, όπου συχνά ανέρχονταν στις υψηλότερες τάξεις του. Οι προσπάθειες των Ρωμαίων για την ενσωμάτωση της μεγάλης περιοχής μεταξύ του Ρήνου και του Έλβα τελείωσαν γύρω στο 16 μ.Χ., μετά τη μεγάλη ήττα τους στη μάχη του Μάχη του Τευτοβούργιου Δρυμού το 9 μ.Χ. Μετά την αποχώρησή τους από τη Γερμανία, οι Ρωμαίοι έχτισαν ένα μακρύ οχυρό-σύνορο γνωστό ως Limes Germanicus για να αμυνθούν από τυχόν επιδρομές. Περαιτέρω συγκρούσεις με τους γερμανικούς λαούς περιλαμβάνουν τους Μαρκομανικούς Πολέμους του Μάρκου Αυρήλιου (166-180 μ.Χ.). Τον 3ο αιώνα οι γερμανόφωνοι Γότθοι κυριάρχησαν στη Στέππα του Πόντου, έξω από τη Μεγάλη Γερμανία, και ξεκίνησαν μια σειρά από θαλάσσιες επιχειρήσεις στα Βαλκάνια και στη Μικρά Ασία μέχρι την Κύπρο. Στα τέλη του 4ου αιώνα μ.Χ., που συχνά αποκαλείται περίοδος μεταναστεύσεων, πολλοί γερμανικοί λαοί εισήλθαν στη Ρωμαϊκή Αυτοκρατορία, όπου τελικά ίδρυσαν τα δικά τους ανεξάρτητα βασίλεια.
Άγιος Γεώργιος
Λαογραφία
Ο Άγιος Γεώργιος εορταζόταν ή και εορτάζεται και από πολλούς μουσουλμάνους, ειδικά της περιοχής των Βαλκανίων και της Τουρκίας ή της πρώην Οθωμανικής Αυτοκρατορίας. Κατ' αυτούς, ο Άγιος Γεώργιος συσχετίζεται ή συγχέεται με μουσουλμάνο άγιο, που οι Τούρκοι ονομάζουν ή ονόμαζαν "Χιδίρ Ελέζ". Θεωρούσαν ότι ο Χιδίρ ή Χιζίρ ήταν προφήτης σύγχρονος του Μωυσή, που άλλοτε εμφανίζεται μόνος και άλλοτε με τον Ηλία-Ελιάς ή Ελέζ. Γνωστό είναι και το τραγούδι, διήγημα "Του Άη Γιωρκού" με στίχους στην καθαρεύουσα και στην κυπριακή διάλεκτο.
Γερμανικά φύλα
Οι αρχαιολογικές πηγές δείχνουν ότι οι μαρτυρίες της ρωμαϊκής εποχής δεν είναι απολύτως ακριβείς στην απεικόνιση του γερμανικού τρόπου ζωής, τον οποίο παρουσιάζουν ως πιο πρωτόγονο και απλούστερο από ό,τι ήταν. Αντίθετα η αρχαιολογία δείχνει μια πολύπλοκη κοινωνία και οικονομία σε όλη τη Μεγάλη Γερμανία. Οι γερμανόφωνοι λαοί μοιράζονταν αρχικά μια κοινή θρησκεία, τον γερμανικό παγανισμό, που διέφερε σημαντικά σε όλη την επικράτεια που κατείχαν οι γερμανόφωνοι λαοί. Κατά την Ύστερη Αρχαιότητα οι περισσότεροι ηπειρωτικοί γερμανικοί λαοί και οι Αγγλοσάξονες της Βρετανίας ασπάστηκαν τον Χριστιανισμό, ενώ οι Σάξονες και οι Σκανδιναβοί τον ασπάστηκαν πολύ αργότερα. Παραδοσιακά οι γερμανικοί λαοί θεωρείτο ότι είχαν νόμους που κυριαρχούνταν από τις έννοιες της βεντέτας και της αποζημίωσης με αίμα. Οι ακριβείς λεπτομέρειες, η φύση και η προέλευση αυτού που κανονικά αποκαλείται ακόμα «γερμανικό δίκαιο» είναι πλέον αμφιλεγόμενες. Οι ρωμαϊκές πηγές λένε ότι οι γερμανικοί λαοί έπαιρναν αποφάσεις σε λαϊκή συνέλευση (thing), αλλά είχαν και βασιλιάδες και πολέμαρχους. Οι αρχαίοι γερμανόφωνοι λαοί μοιράζονταν πιθανώς μια κοινή ποιητική παράδοση και αργότερα επίσης θρύλους που προέρχονταν από την περίοδο των μεταναστεύσεων.
Η δημοσίευση της Germania του Τάκιτου, από ουμανιστές τον 15ο αιώνα, επηρέασε σε μεγάλο βαθμό την αναδυόμενη ιδέα των «γερμανικών λαών». Αργότερα μελετητές της περιόδου του ρομαντισμού, όπως οι Γιάκομπ και Βίλχελμ Γκριμ ανέπτυξαν αρκετές θεωρίες για τη φύση των γερμανικών λαών έντονα επηρεασμένες από τον ρομαντικό εθνικισμό. Για τέτοιους μελετητές ο «γερμανικός» και ο σύγχρονος «Γερμανός» ταυτίζονταν. Οι ιδέες για τους αρχαίους Γερμανούς είχαν επίσης μεγάλη επιρροή μεταξύ των Ναζί - από τους οποίους επηρεάστηκαν και επιλέχθηκαν-, οδηγώντας το δεύτερο μισό του 20ού αιώνα σε μια αντίδραση ενάντια σε πολλές πτυχές της προηγούμενης επιστημονικής γνώσης.
Άγιος Γεώργιος
Εξωτερικοί σύνδεσμοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Άγιοι από την Μικρά Ασία Κατηγορία:Άγιοι προστάτες στρατιωτικών σωμάτων
727
Η τρέχουσα σελίδα αφορά το έτος 727 κατά το Γρηγοριανό ημερολόγιο
Γερμανικά φύλα
Για περίπου έξι αιώνες, οι αλλεπάλληλες μεταναστεύσεις και επιδρομές τους προκαλούσαν τεράστια προβλήματα στη Ρωμαϊκή Αυτοκρατορία, θέτοντας σε δοκιμασία τόσο την εδαφική όσο και την πολιτική ενότητά της. Τελικά το ανατολικό τμήμα της αυτοκρατορίας, αυτό που σήμερα ονομάζουμε βυζαντινό, κατάφερε να επιβιώσει, σε αντίθεση με το δυτικό τμήμα που οδηγήθηκε σε κατάρρευση - ή κατ' άλλους «εκγερμανισμό».
727
Θάνατοι
Κατηγορία:Έτη
Γερμανικά φύλα
Eτυμολογία
Δεν είναι σαφές αν κάποια ομάδα ανθρώπων αναφερόταν ποτέ ως Germani. Μεταξύ των Γερμανών ιστορικών της κλασικής αρχαιότητας συνήθως υποστηρίζεται ότι ο Ιούλιος Καίσαρ είτε επινόησε είτε επαναπροσδιόρισε τον όρο ως εθνογραφική κατηγορία. Κατά την ύστερη αρχαιότητα μόνο οι λαοί κοντά στον Ρήνο, ιδιαίτερα οι Φράγκοι, και μερικές φορές οι Αλαμανοί, ονομάζονταν Germani-Γερμανοί από τους Λατίνους ή τους Έλληνες συγγραφείς. Μέχρι το τέλος του εικοστού αιώνα η επιστήμη είχε δείξει ότι οι συγγραφείς της αρχαιότητας χρησιμοποιούσαν τους όρους Germani, gentes Germani ή Germania από ακαθόριστη παράδοση και όχι ως περιγραφή πραγματικών συνθηκών, βασίζοντάς τους σε πολύ περιορισμένες γνώσεις της εποχής για τους λαούς που περιγράφονται και τις πραγματικές τους γεωγραφικές τοποθεσίες. Το Germani στη συνέχεια έπαψε να χρησιμοποιείται ως όνομα για οποιαδήποτε ομάδα ανθρώπων και αναβίωσε ως τέτοιο μόνο από τους ουμανιστές του 16ου αιώνα. Προηγουμένως οι μελετητές κατά την Καρολίγγεια περίοδο (8ος-11ος αιώνας) είχαν ήδη αρχίσει να χρησιμοποιούν το Germania και το Germanicus με εδαφική έννοια, για να αναφέρονται στην Ανατολική Φραγκία.
Στα σύγχρονα γερμανικά οι αρχαίοι Germani αναφέρονται ως Germanen και η Germania ως Germanien για διαφοροποίηση από τους σύγχρονους Γερμανούς (Deutsche) και τη σύγχρονη Γερμανία (Deutschland).
Σύγχρονοι ορισμοί και αντιπαραθέσεις
Ο σύγχρονος ορισμός των Γερμανικών λαών αναπτύχθηκε τον 19ο αιώνα, όταν ο όρος "Γερμανικός" συνδέθηκε με τις τότε ανακαλυφθείσες Γερμανικές γλώσσες, δίνοντας ένα νέο τρόπο ορισμού των γερμανικών λαών που άρχισε να χρησιμοποιείται στην ιστοριογραφία και στην αρχαιολογία. Ενώ οι Ρωμαίοι συγγραφείς σταθερά δεν απέκλειαν τους κελτόφωνους λαούς ούτε αντιμετώπιζαν τους γερμανικούς λαούς ως το όνομα ενός λαού, αυτός ο νέος ορισμός, χρησιμοποιώντας τη γερμανική γλώσσα ως κύριο κριτήριο, κατανοούσε τους Germani ως λαό ή έθνος (Volk) με σταθερή ταυτότητα ομάδας, συνδεόμενη με τη γλώσσα. Ορισμένοι μελετητές έφτασαν στη συνέχεια στο σημείο να αντιμετωπίζουν τους Γερμανικούς λαούς της Ρωμαϊκής εποχής ως μη Γερμανικούς, αν φαίνεται να μιλούσαν κελτικές γλώσσες. Οι γερμανικοί λαοί ως «ομιλητές μιας γερμανικής γλώσσας» μερικές φορές αναφέρονται ως «γερμανικόφωνοι λαοί».
Εκτός από το γλωσσικό προσδιορισμό (γερμανικές γλώσσες), η χρήση των όρων «Γερμανικοί» και «Γερμανικοί λαοί» έχει γίνει αμφιλεγόμενη στη σύγχρονη επιστήμη. Πρόσφατες εργασίες στην αρχαιολογία και την ιστοριογραφία έχουν αμφισβητήσει τις θεμελιώδεις κατηγορίες πίσω από την έννοια, δηλαδή την ύπαρξη σταθερών «λαών/εθνών» (Völker) ως σημαντικό στοιχείο της ιστορίας και τη σύνδεση των αρχαιολογικών συνόλων με την εθνότητα. Αυτό είχε ως αποτέλεσμα διαφορετικοί κλάδοι να αναπτύξουν διαφορετικούς ορισμούς του «γερμανικού». Ορισμένοι μελετητές που μελετούν τον Πρώιμο Μεσαίωνα τονίζουν τώρα το ερώτημα αν οι γερμανικοί λαοί έβλεπαν τους εαυτούς τους ως εθνική ενότητα, ενώ άλλοι επισημαίνουν την ύπαρξη γερμανικών γλωσσών ως ιστορικό γεγονός που μπορεί να χρησιμοποιηθεί για την αναγνώριση των γερμανικών λαών, ανεξάρτητα από το αν θεωρούσαν τους ως «Γερμανοί».